Ljekarne Koprivnica

Florijanski trg 4, Koprivnica

URBROJ:2137-110-24-124

Koprivnica, 10. rujan 2024.

Temeljem članka 30. Statuta Ljekarni Koprivnica, ravnatelj Ljekarni raspisuje

NATJEČAJ

**Za prijam pripravnika u radni odnos na određeno vrijeme u trajanju od 12 mjeseci**

* **Farmaceutski tehničar / farmaceutska tehničarka - pripravnik – 1 izvršitelj, na određeno, puno radno vrijeme**

 Mjesto rada: Koprivnica

Uvjeti – SSS farmaceutski tehničar

Uz prijavu, na natječaj je potrebno priložiti:

1) vlastoručno potpisanu zamolbu

2) životopis

3) presliku svjedodžbe o završnom radu i preslike svjedodžbi od 1. do 4. razreda,

4) presliku domovnice

5) presliku rodnog lista

6) izvod iz elektroničkog zapisa o radno-pravnom statusu ili potvrda o radno-pravnom statusu

 osiguranika Hrvatskog zavoda za mirovinsko osiguranje

7) potvrdu Hrvatskog zavoda za zapošljavanje o prijavi u evidenciji nezaposlenih

Isprave se prilažu u neovjerenom presliku, a prije izbora kandidata predočit će se izvornik.

Kandidat treba ispunjavati uvjete određene Mjerom aktivne politike zapošljavanja iz nadležnosti HZZ-a, za mjeru „Potpore za pripravništvo – javne službe”.

Kandidati koji ispunjavaju uvjete iz natječaja mogu biti pozvani na testiranje / razgovor.

Na natječaj se mogu prijaviti osobe oba spola.

Nepravovremene i nepotpune prijave neće se razmatrati.

Osobe koje podnesu neuredne prijave (nepotpune i nepravovremene prijave) ili ne ispunjavaju formalne uvjete iz javnog natječaja ne smatraju se kandidatima/kandidatkinjama prijavljenim na natječaj.

Kandidat/kandidatkinja koji ostvaruje pravo prednosti pri zapošljavanju, dužan je u prijavi na natječaj pozvati se na to pravo i ima prednost u odnosu na sve ostale kandidate samo pod jednakim uvjetima. Uz prijavu na natječaj kandidat koji se poziva na pravo prednosti pri zapošljavanju, dužan je, osim dokaza o ispunjavanju traženih uvjeta, priložiti i rješenje odnosno potvrdu iz koje je vidljivo navedeno pravo te ostale dokaze utvrđene propisom temeljem kojeg kandidat ostvaruje pravo prednosti pri zapošljavanju. Dokazi potrebni za ostvarenje prava prednosti pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji (NN 121/17.i 98/19.) i Zakona o civilnim stradalnicima iz Domovinskog rata (NN 84/21) navedeni su na internet stranici :

* <https://branitelji.gov.hr/zaposljavanje-843/843>

Svi zaprimljeni osobni podaci iz zamolbi kandidata prikupljaju se i obrađuju isključivo u svrhu provedbe natječaja te se potom arhiviraju i neće se koristiti u druge svrhe, a kandidati podnošenjem zamolbe pristaju na navedeno, sve u skladu s Općom uredbom o zaštiti podataka i Zakonu o provedbi opće uredbe o zaštiti podataka („Narodne novine” broj 42/18.).

Prijave na natječaj s dokazima o ispunjavanju uvjeta dostavljaju se osobno ili poštom, preporučeno, na adresu:

Ljekarne Koprivnica, Florijanski trg 4, 48 000 Koprivnica, s naznakom „ za natječaj”.

Natječaj je otvoren do 18.09.2024.

Rezultati natječaja bit će objavljeni na internetskoj stranici Ljekarni Koprivnica u roku od 7 dana od odabira kandidata.

Ustanova zadržava diskrecijsko pravo ne izvršiti izbor kandidata po ovom natječaju, bez obrazloženja kao i pravo poništenja natječaja.

 Za Ljekarne Koprivnica:

 Irena Hadelan, mag.pharm.

 ravnatelj